CELEX: 62010FN0005
Language: fi
Date: 2010-01-19 00:00:00
Title: Asia F-5/10: Kanne 19.1.2010 — Nicole Clarke v. SMHV

13.3.2010   
            
            
               FI
            
            
               Euroopan unionin virallinen lehti
            
            
               C 63/54
            
         Kanne 19.1.2010 — Nicole Clarke v. SMHV
   (Asia F-5/10)
   2010/C 63/96
   Oikeudenkäyntikieli: saksa
   
      Asianosaiset
   
   
      Kantaja: Nicole Clarke (Alicante, Espanja) (edustaja: asianajaja H. Tettenborn)
   
      Vastaaja: sisämarkkinoiden harmonisointivirasto (tavaramerkit ja mallit)
   
      Oikeusriidan kohde ja kuvaus
   
   Yhtäältä kantajan sopimuksen sopimuslausekkeen mitättömäksi julistaminen; tällä sopimuslausekkeella määrätään työsopimuksen automaattisesta lakkaamisesta siinä tapauksessa, että kantaja ei tulisi valituksi SMHV:lle tarkoitetussa ulkoisessa valintamenettelyssä, ja toisaalta sen toteaminen, että valintamenettelyillä OHMI/AD/01/07, OHMI/AD/02/07, OHMI/AST/01/07 ja OHMI/AST/02/02 ei ole mitään vaikutusta kantajan sopimukseen. Lisäksi vahingonkorvauksen vaatiminen.
   
      Vaatimukset
   
   
               —
            
            
               On kumottava 12.3.2009 päivätty SMHV:n kirje ja siihen sisältyvät SHMV:n päätökset, joiden mukaan kantajan työsuhde päättyy 16.3.2009 kahdeksan kuukauden irtisanomisajalla, ja todettava, että kantajan työsuhde SMHV:n kanssa jatkuu keskeytyksettä ilman irtisanomista. Jos virkamiestuomioistuin katsoo sen tarpeelliseksi, kantaja vaatii myös muiden, kantajan epäitsenäiseksi luokitteleman SMHV:n 3.8.2009 päivätyn kirjeen (määräajan keskeyttäminen kolmeksi kuukaudeksi) ja 9.10.2009 päivätyn kirjeen (valituksen hylkääminen) kumoamista.
            
         
               —
            
            
               Kantajan ja SMHV:n välillä tehdyn työsopimuksen 5 artiklaan sisältyvä lakkauttamislauseke on kumottava tai todettava mitättömäksi ja toissijaisesti
               on todettava, että myös tulevaisuudessa kantajan työsopimuksen lopettamista ei voida perustella työsopimuksen lakkauttamislausekkeella
               toissijaisesti on todettava, etteivät ainakaan SMHV:n 12.3.2009 päivätyssä kirjeessä mainitut valintamenettelyt voineet saada aikaan lakkauttamislausekkeen negatiivisia vaikutuksia
            
         
               —
            
            
               SMHV on velvoitettava maksamaan kantajalle vahingonkorvausta virkamiestuomioistuimen asianmukaiseksi arvioima määrä ensimmäisessä vaatimuksessa mainittujen seikkojen hänelle aiheuttamista henkisistä ja aineettomista vahingoista.
            
         
               —
            
            
               Sitä tapausta varten, että kantajan tosiasiallinen työskentely on jo lakannut virkamiestuomioistuimen päätöksen tekohetkellä ja/tai SMHV:n kantajalle suoritettavien määrien maksaminen on jo lopetettu SMHV:n lainvastaisen menettelyn vuoksi työsuhteen jatkumisesta huolimatta:
               
                           —
                        
                        
                           On todettava, että SMHV:llä on velvollisuus jatkaa edelleen kantajan työsuhdetta tähänastisin ehdoin ja ottaa tämä takaisin palvelukseensa ja SMHV on velvoitettava korvaamaan kattavasti kantajalle tälle aiheutuneet aineelliset vahingot, erityisesti maksamalla kaikki mahdollisesti vielä maksamatta olevat määrät ja kaikki muut kustannukset, jotka ovat aiheutuneet kantajalle SMHV:n lainvastaisesta menettelystä (saatu työttömyyskorvaus pois lukien).
                        
                     
                           —
                        
                        
                           Toissijaisesti sitä tapausta varten, että oikeudellisista tai tosiasiallisista syistä johtuen kantajaa ei voida ottaa takaisin palvelukseen ja/tai jatkaa hänen työsuhdettaan tähänastisin ehdoin, SMHV on velvoitettava maksamaan kantajalle hänen työskentelynsä lainvastaisesta lopettamisesta aiheutuneista aiheellisista vahingoista korvausta, joka on suuruudeltaan hänen tosiasiallisesti odotettavissa olevien tulojensa ja niiden tulojen välinen erotus, jotka kantaja olisi saanut, jos työsopimus jatkuisi edelleen, eläke-etuudet ja muut oikeudet huomioon ottaen.
                        
                     
         
               —
            
            
               SMHV on velvoitettava korvaamaan oikeudenkäyntikulut.